'''Nordisk folklore''' eller '''nordisk folkeminde''' er en samlebetegnelse for folketroen/[[folklore]]n i [[Norden]], og omfatter forestillinger, der enten er lokale, eller har været udbredt over hele Norden og Nordeuropa. Folkloren var de fortællinger og forestillinger om overnaturlige fænomener og væsner, som ikke var en del af den institutionaliserede [[religion]], hvilket i historisk tid er [[kristendommen]]. Den nordiske folklore byggede i vid udstrækning på traditionelle forestillinger fra den [[Nordisk religion|før-kristne religion]], men mange elementer var også indlånt fra kristendommen. Den traditionelle form kendes i dag fra især overleverede [[folkeeventyr]] og [[folkesang|sange]], og den forsvandt som en levende tradition under [[det moderne gennembrud]] i slutningen af [[19. århundrede]], men er i moderne tid i vid udstrækning blevet erstattet af [[Urban Legend]]s.
Folkeminde